Κρήνη της Παλλάδας Αθηνάς

Η Athenebrunnen (ή Κρήνη της Παλλάδας Αθηνάς στα ελληνικά) είναι μία κρήνη που πήρε το όνομά της θεάς Αθηνάς και βρίσκεται στο Jean-Amery-Weg προς το Karlshöhe της Στουτγάρδης στις Δυτικές συνοικίες της πόλεως. Φιλοτεχνήθηκε το 1911 από τον γλύπτη Karl Donndorf (1870-1941). Αυτό το σημαντικό πολιτιστικό και ιστορικό σιντριβάνι είναι πλήρως λειτουργικό από το 2011. Το Karlshöhe είναι επίσης το όνομα της περιοχής νότια του Höhe στην νότια περιοχή της Στουτγάρδης.

 Η κρήνη ανήκε αρχικά στο άλσος της έπαυλης που χτίστηκε το 1870 από τον βιομήχανο Gustav Siegle (1840-1905). Η χήρα του Julie ανέθεσε την κατασκευή του νεοκλασικού σιντριβανιού στον γλύπτη Karl Donndorf στη βόρεια πλαγιά του Karlshöhe. Βρισκόταν στο άλσος πάνω από την έπαυλη Siegle στους πρόποδες του Karlshöhe, και κάτω από την εξοχική οικία της οικογένειας "Sonnenschlösschen", το οποίο βρισκόταν σε λόφο.Κατά τη διάρκεια του Δεύτερου Παγκοσμίου Πολέμου, ολόκληρο το πάρκο υπέστη σοβαρότατες ζημιές. Η έπαυλη καταστράφηκε το 1944 και τα ερείπια κατεδαφίστηκαν το 1953. Το εξοχικό σπίτι επίσης γκρεμίστηκε το 1961 και αντικαταστάθηκε από μία πανοραμική βεράντα με ένα μπαρ που υπάρχει ακόμα και σήμερα. Η κρήνη της Αθηνάς ήταν επίσης σε άθλια κατάσταση. Το 1989, ο Πολιτιστικός Σύλλογος Verschönerungsverein Stuttgart, ο οποίος κατέχει μεγάλο μέρος του Karlshöhe, αποκατέστησε τις δεξαμενές και το σύστημα των φρεατίων. «Για την 150η επέτειο το 2011, ο Πολιτιστικός Σύλλογος Verschönerungsverein Stuttgart αποκατέστησε τα αγάλματα της Αθηνάς, της Πανδώρας, του Προμηθέα και το κεφάλι του Διός και το σύστημα των φρεατίων». Το σιντριβάνι λειτουργεί κανονικά εκ τότε. Στο κέντρο του νεοκλασικού σιντριβανιού δεσπόζει το άγαλμα της θεάς Αθηνάς τη στιγμή της γεννήσεώς της. Σύμφωνα με την ελληνική μυθολογία - ΗΣΙΟΔΟΣ - Θεογονία (886-900), αναδύθηκε από το κεφάλι του πατέρα της με πλήρη πανοπλία. Το λίθινο άγαλμα της Αθηνάς φέρει μια μεταλλική ασπίδα, δόρυ, θώρακα και περικεφαλαία. Εμφανίζεται μόνο το κεφάλι του Διός που χρησιμεύει ως βάση για το άγαλμα της θεάς. Κάτω από το άγαλμα της Αθηνάς και το κεφάλι του Διός υπαρχουν δύο κλιμακωτές κρήνες. Δίπλα στην κάτω δεξαμενή διακρίνεται το λίθινο άγαλμα του Προμηθέα στα δεξιά της Αθηνάς ένώ στα αριστερά το λίθινο άγαλμα της Πανδώρας με το περίφημο κουτί στα γόνατά της. Το πρόσωπο της θεάς Αθηνάς αντανακλά πώς η οικογένεια Siegle έβλεπε τον εαυτό της. Εκτός από επώνυμη προστάτιδα θεά της πόλεως των Αθηνών, η Αθηνά θεωρείται η θεά της Σοφίας και προστάτιδα των Τεχνών και των Επιστημών. Ο Gustav και η Julie Siegle ήταν επίσης γενναιόδωροι υποστηρικτές πολιτιστικών, κοινωνικών και επιστημονικών σκοπών. Το 1893 τους επέστρεψε το πρώτο νοσοκομείο στο Feuerbach Φόιερμπαχ και το 1912 το Gustav-Siegle-Haus της Στουτγάρδης που χρησιμοποιήθηκε για τη λαϊκή εκπαίδευση. Είναι αξιομίσητο ότι το σύστημα φρεατίων συμβολίζει την διπλή αξία κάθε ανθρώπινης προσπάθειας για Γνώση. Σύμφωνα με την ελληνική μυθολογία, ο Προμηθέας έφερε τη φωτιά στους ανθρώπους και τιμωρήθηκε σκληρά για την πράξη του από τον Δία. Η Πανδώρα, από την άλλη πλευρά, έφερε στην ανθρωπότητα όλα τα κακά και τους αφησε μόνο την Ελπίδα . Τρία χρόνια αργότερα, το 1914, ο γλύπτης Karl Donndorf ανέλαβε άλλο έργο με θέμα την ανάμιξη του καλού και του κακού με την κατασκευή της κρήνης της Μοίρας της Στουτγάρδης που αποτελείται από τη Θεά της Μοίρας στο κέντρο του ημικυκλίου, στα αριστερά το άγαλμα της αλληγορίας του πόνου και της θλίψης, στα δεξιά το άγαλμα της αλληγορίας της χαράς και της αγάπης. Κρήνη της Παλλάδας Αθηνάς : Bernd Langner και Wolfgang Kress: Θέα προς όλες τις κατευθύνσεις. Για τα 150 χρόνια του Συλλόγου Schönerungsverein Stuttgart. V. 1861-2011. Σκέψεις για μελλοντικά έργα του Erhard Bruckmann. Στουτγάρδη: Schönerungsverein Stuttgart, 2011(ISBN 9783000174599), σελίδα 171. Αθηνά Gablenberger-Klaus-Blog